钦定古今图书集成/理学汇编/文学典/第111卷 > 方弘静
## 钦定古今图书集成/理学汇编/文学典/第111卷 > 方弘静

按“《列朝诗集》：弘静，字定之，歙人。嘉靖庚戌进士，知东
平州，迁南户部员外，历郎中，出为四川佥事，阅历藩
臬，累官广东左布政，以右副都御史抚浙，起治郧阳，
召为南京户部右侍郎。请老，年九十五而卒。定之初
冠，与乡人王仲房、陈达甫为诗社。迨入仕，汪伯玉方
擅时名，倡谼中社，再三招致，匿谢不肯往。晚年稍自”
发舒，多所结撰，其于《太函》深所不满，而未尝见诸笔
舌，盖其为长者如此。王仲房曰：“定之抱性幽闲温秀，
故其修词吐气，有似于人。若‘流水不知处，幽禽相与
飞’。”“不知春色减，忽见林花飞。”“永日空山寂，幽蝉时自
吟。”“春色惊人早，云山与世违。旧业微蝉翼，穷途信马
蹄。”宛然王、孟遗响也。